Yn Chrimeea

She lieh-innys er coose hwoaie jeh'n Vooir Ghoo ta begnagh cruinnit slane lesh ushtey eh Lieh-innys ny Crimeea (Rooshish: Крымский полуостров Krymskiy poluostrov; Ookraanish: Кримський півострів Krymskyy pivostriv; Tatarish Chrimeeagh: Qırım yarımadası), ny yn Chrimeea (Rooshish: Крым Krym; Ookraanish: Крим Krym; Tatarish Chrimeeagh: Qırım) dy h-aashagh. Ta'n lieh-innys soit çheu yiass veih çheer vooar yn Ookraan as çheu heear veih'n ard Rooshagh Kuban. T'ee çhemmit liorish daa vooir: y Vooir Ghoo as Mooir Azov 'sy niar. T'ee kianglt rish çheer vooar yn Ookraan liorish Quing Hallooin Perekop as t'ee scarrit veih Kuban liorish Keyllys Kerch. Ta reiltys yn ellan de jure fo reiltys yn Ookraan, agh de facto fo reiltys y Roosh. She Pobblaght Hene-reiltagh ny Crimeea yn unnid Ookraanagh as she Pobblaght ny Crimeea yn unnid Rooshagh. Ta Caayr Sevastopol, unnid gurneilys ynnydagh elley 'sy neear yiass, fo stiurey yn Roosh chammah, gollrish Pobblaght ny Crimeea.